TRUE เปิดตัวแอป MorDee พบแพทย์ออนไลน์ 24 ชม.
TRUE ยังคงคอนเซ็ปต์ “Better Together ชีวิตที่ดีกว่าเมื่อมีกันและกัน” พร้อมต่อยอดมอบสิ่งที่ดียิ่งกว่าให้กับผู้ใช้บริการผ่านแอปพลิเคชัน MorDee พบหมอออนไลน์ได้ ทุกที่ ทุกเวลา
12 เม.ย. 2566

นายมนัสส์ มานะวุฒิเวช ประธานคณะผู้บริหาร บริษัท ทรู คอร์ปอเรชั่น จำกัด (มหาชน) หรือ TRUE กล่าวว่า วันนี้เรามุ่งสู่การสร้างบริษัทโทรคมนาคม-เทคโนโลยีชั้นนำในภูมิภาค โดยมุ่งพัฒนานวัตกรรม ดิจิทัล และบริการต่างๆ เพื่อเชื่อมโยงผู้บริโภคและธุรกิจสู่เป้าหมายในการผสานขับเคลื่อนเศรษฐกิจดิจิทัลของประเทศไทย ซึ่งผลตอบรับช่วงเดือนแรกในมิติต่างๆ ของลูกค้าเราดีเกินคาด ตอกย้ำการนำสิ่งที่ดีที่สุดของทรูและดีแทคมาผนึกรวมกันเพื่อส่งมอบคุณค่าเพิ่มขึ้นให้ทุกคน เราจะเดินหน้าส่งมอบประสบการณ์ดิจิทัลชั้นนำให้แก่ลูกค้าทั่วประเทศ พร้อมทั้งนำเสนอสินค้า บริการ และโซลูชันดิจิทัลที่หลากหลาย ตอบโจทย์ทุกไลฟ์สไตล์ของการใช้ชีวิตออนไลน์ในปัจจุบันและอนาคต
วิสัยทัศน์ของ “ทรู คอร์ปอเรชั่น” คือการมุ่งเป็นผู้นำเทคโนโลยีโทรคมนาคม ที่จะเปลี่ยนผ่านวิถีชีวิตคนไทย และขับเคลื่อนธุรกิจให้ก้าวสู่แถวหน้าของเศรษฐกิจดิจิทัล พร้อมเร่งสร้างโครงสร้างพื้นฐานดิจิทัลปลดล็อกประเทศสู่การเติบโตในระยะยาว เร่งขยายการให้บริการ 5G ครอบคลุมพื้นที่ 98% ในปี พ.ศ. 2569 ปูทางให้ประเทศไทยก้าวสู่ความเป็นผู้นำแนวหน้าในโลกดิจิทัลของภูมิภาคเอเชียตะวันออกเฉียงใต้

นายชารัด เมห์โรทรา รองประธานคณะผู้บริหาร บริษัท ทรู คอร์ปอเรชั่น จำกัด (มหาชน) กล่าวว่า “หนึ่งเดือนที่ผ่านมา คือ หนึ่งเดือนที่ดีกว่าเมื่อมีกันและกัน เราเชื่อว่านี่คือหมุดหมายสำคัญของการเปลี่ยนผ่านสู่ดิจิทัล และมีนัยยะส่งผลดีต่อทั้งระบบนิเวศที่จะเพิ่มศักยภาพของประเทศไทยในระยะยาว เรามีความมุ่งมั่นที่จะก้าวสู่ผู้นำด้านโทรคมนาคมและเทคโนโลยีเพื่อเปลี่ยนผ่านวิถีชีวิตคนไทย ลดความเหลื่อมล้ำ และยกระดับคุณภาพชีวิตดิจิทัลของสังคม”
วันนี้ไม่ว่าลูกค้าทรูหรือดีแทคก็สามารถใช้สัญญาณคุณภาพดีขึ้นทันที ซึ่งเป็นก้าวแรกในการพัฒนาคุณภาพอินเทอร์เน็ตความเร็วสูงบนมือถือด้วยการ “โรมมิ่ง” สัญญาณข้ามโครงข่ายเพื่อใช้งาน 5G และ 4G บนคลื่น 2600 MHz  และ 700 MHz โดยลูกค้าดีแทคสามารถใช้งาน 5G บนคลื่น 2600 MHz และลูกค้าทรูสามารถใช้งาน 5G และ 4G บนคลื่น 700 MHz ซึ่งเปิดให้บริการแล้วทั้ง 77 จังหวัด
ทั้งนี้ ตามรายงานของทรูและดีแทคพบว่ากระแสตอบรับความพึงพอใจของลูกค้าเพิ่มอย่างต่อเนื่องหลังจากผสานพลังรวมกัน 1+1 เท่ากับ อินฟินิตี้ สร้างศักยภาพความเป็นไปได้ใหม่ที่ไม่รู้จบ มีอัตราเติบโตที่สะท้อนความพึงพอใจของลูกค้าดีเกินคาด ในช่วง 1 เดือนที่ผ่านมา ดังนี้

นอกจากนี้ เพื่อตอบรับกับกระแสที่ลูกค้าให้ความสนใจอย่างล้นหลามกับสิทธิประโยชน์ต่างๆ เกินคาด โดยช่วงราว 1 เดือนที่ผ่านมายอดลูกค้าทั้งทรูและดีแทคได้แลกรับสิทธิพิเศษรวมกันมากกว่า 20 ล้านรายการ โดยมาจากทั้งแคมเปญสุขยิ่งกว่า เมื่อมีกันและกัน คือ ดูฟรี ดื่มฟรี เน็ตฟรี แล้วยังรวมถึงสิทธิพิเศษอื่นๆ อีกมากมาย ที่มอบผ่านทรูไอดี และดีแทครีวอร์ด ตามปกติ ซึ่งเป็นสิทธิพิเศษที่คัดสรรมาครอบคลุมหมวดหมู่ทุกไลฟ์สไตล์ ดังนั้น “ทรู คอร์ปอเรชั่น” จะขยายการมอบสิทธิพิเศษต่างๆ ให้มากและหลากหลายยิ่งขึ้น โดยภายในไตรมาส 2 จะเพิ่มจำนวนร้านค้า เพื่อลูกค้าทรูและดีแทคจะได้แลกรับสิทธิประโยชน์เพิ่มขึ้น 2 เท่าจากเดิม ทั้งร้านค้าใกล้บ้าน และในศูนย์การค้าทุกภาค ทั่วไทย รวมถึงที่สนามบิน นอกจากนี้ ยังมอบแคมเปญอิ่มสุขไปด้วยกัน สำหรับแลกสิทธิพิเศษลดมื้อเด่น ลดร้านดัง และลดค่าจอดรถ ที่ศูนย์การค้าเครือเซ็นทรัลทุกสาขา โดยเริ่ม 1 เมษายน – 15 มิถุนายน พ.ศ. 2566 อีกด้วย
ทรูและดีแทคไม่หยุดนิ่ง ยังคงต่อยอดมอบสิ่งที่ดี่ยิ่งกว่าให้กับผู้ใช้บริการอย่างต่อเนื่อง  ในฐานะเทเลคอม -เทคคอมปานี  ได้นำเทคโนโลยีดิจิทัลมาร่วมดูแลสุขภาพคนไทยในช่วงเทศกาลสงกรานต์และวันแรงงานที่จะถึงนี้ ไม่ว่าจะเดินทางท่องเที่ยวหรือกลับภูมิลำเนาต่างจังหวัด หากมีอาการป่วย ไม่สบาย สามารถปรึกษาแพทย์ออนไลน์ รอรับยาที่บ้าน ครบจบในผ่าน “แอปพลิเคชัน MorDee (หมอดี)” หมอประจำบ้านในมือคุณ ที่ให้พบหมอออนไลน์ได้ทุกที่ ทุกเวลา รักษา รับยา เคลมประกัน ครบจบในแอปฯ เดียว    
แอปพลิเคชัน MorDee (หมอดี) ที่สุดของการเชื่อมโยงบริการด้านสุขภาพไว้ในแอปฯ เดียว ช่วยให้คนไทยทุกคนเข้าถึงบริการการแพทย์ทางไกล (Telemedicine) มากขึ้น ด้วยการใช้งานง่ายๆ ผ่านระบบออนไลน์ได้จากทุกที่ทั่วประเทศ โดยไม่ต้องเดินทางไปโรงพยาบาล ไม่ต้องต่อคิวนานๆ ประหยัดเวลา และค่าใช้จ่าย แต่ยังคงได้รับบริการเหมือนกับที่โรงพยาบาล

 
 
 
จุดเด่นของแอปพลิเคชัน MorDee (หมอดี)  
 
ใช้งานได้ง่ายๆ เพียง 5 ขั้นตอน   

แอปพลิเคชัน MorDee (หมอดี) ช่วยยกระดับการสาธารณสุขไทย  

โดยเฉพาะในช่วงสถานการณ์การแพร่ระบาดของโรคโควิด-19 ได้ร่วมกับ สำนักงานหลักประกันสุขภาพแห่งชาติ (สปสช.) ดูแลผู้ติดเชื้อโควิด-19 กลุ่มสีเขียวสิทธิบัตรทอง 30 บาท ทั่วประเทศ ให้บริการพบแพทย์ออนไลน์ และส่งยาถึงบ้าน ฟรี ไม่เสียค่าใช้จ่าย พร้อมกันนี้ ยังให้ผู้ป่วยโรคโควิด-19 กลุ่มสีเขียว ได้ปรึกษาแพทย์ออนไลน์ฟรี ไม่จำกัดจำนวนครั้ง เพื่อรับคำปรึกษาและคำแนะนำในการดูแลรักษาตัวเองที่บ้านอย่างถูกต้องและปลอดภัย ลดการแพร่กระจายเชื้อ
ลูกค้าทรูและดีแทค รับส่วนลดค่าปรึกษาแพทย์ 100 บาท ได้ที่ แอปฯ ทรูไอดี และ ดีแทคแอป ตั้งแต่วันนี้ – 31 พฤษภาคม 2566
ส่วนลดนี้ สามารถใช้ร่วมกับการเคลมประกัน ทั้งค่าปรึกษาแพทย์ และค่ายา โดยไม่ต้องสำรองจ่ายให้กับบริษัทประกันที่เป็นพันธมิตรกับแอปฯ MorDee (หมอดี)
สอบถามข้อมูลเพิ่มเติมได้ที่  :  Line OA @mordeeapp